Document ID: 32015R0057

KOMMISSIONENS GENNEMFØRELSESFORORDNING (EU) 2015/57
af 15. januar 2015
om ændring af gennemførelsesforordning (EU) nr. 792/2012 for så vidt angår regler for udformningen af tilladelser, certifikater og andre dokumenter, der er omhandlet i Rådets forordning (EF) nr. 338/97 om beskyttelse af vilde dyr og planter ved kontrol af handelen hermed og om ændring af Kommissionens forordning (EF) nr. 865/2006 om gennemførelsesbestemmelser til Rådets forordning (EF) nr. 338/97
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (1), særlig artikel 19, stk. 1, og
ud fra følgende betragtninger:
(1)
For at gennemføre bestemte resolutioner, der blev vedtaget på 16. partskonference under konventionen om international handel med udryddelsestruede vilde dyr og planter (CITES), i det følgende benævnt »konventionen«, som blev afholdt 3.-14. marts 2013, bør visse bestemmelser ændres og yderligere bestemmelser bør indsættes i Kommissionens gennemførelsesforordning (EU) nr. 792/2012 (2).
(2)
I overensstemmelse med CITES-resolution Conf. 16.8 bør der navnlig indføjes bestemmelser, som gør det muligt at udstede specifikke certifikater for musikinstrumenter, som er udformet for at forenkle ikke-kommerciel transport på tværs af grænserne af musikinstrumenter, og i overensstemmelse med CITES Resolution Conf. 14.6 bør der fastsættes en ny kildekode X for »enheder, som er indfanget eller indsamlet i havområder, der ikke er under nogen stats jurisdiktion«.
(3)
Gennemførelsesforordning (EU) nr. 792/2012 bør ændres i overensstemmelse hermed.
(4)
Da denne forordning skal anvendes i sammenhæng med forordning (EF) nr. 865/2006, er det vigtigt, at begge forordninger anvendes fra den samme dag.
(5)
Foranstaltningerne i denne forordning er i overensstemmelse med udtalelse fra Udvalget for Handel med Vilde Dyr og Planter -
VEDTAGET DENNE FORORDNING:
Artikel 1
I gennemførelsesforordning (EU) nr. 792/2012 foretages følgende ændringer:
1)
Artikel 1 ændres således:
a)
Følgende indsættes som nr. 5a:
»5a)
certifikater for musikinstrumenter«
b)
nr. 8) affattes således:
»8)
supplementsformularer til certifikater for personlig ejendom, certifikater for rejseudstillinger og certifikater for musikinstrumenter«
.
2)
Artikel 2, stk. 1, affattes således:
»1. Til importtilladelser, eksporttilladelser, reeksportcertifikater, certifikater for personlig ejendom, certifikater for samling af prøver og certifikater for musikinstrumenter til ansøgninger om sådanne dokumenter anvendes formularer, der, bortset fra de rubrikker, der er forbeholdt national anvendelse, svarer til modellen i bilag I.«
3)
Bilagene ændres som anført i bilaget til denne forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. januar 2015.

Labels: 1
20
7
3
12